Det skriver Nyhedsbrevet 3F. Seks ud af ti murere i aldersgruppen 19-30 år står netop nu er uden job, og for tømrerne er det hver tredje i samme aldersgruppe. Det viser nye tal fra 3F Aalborg. - Det er fortvivlende. Mange af de unge forlader simpelthen byggeriet, fordi de ikke kan få øje på fremtidsudsigterne, siger Reidar Kogstad. Han er byggegruppeformand i 3F Aalborg. Af de ledige tømrere i Aalborg udgør de 19-30 årige næsten 45 procent. Gruppen udgør ellers blot en tredjedel af samtlige tømrere. For murerne har de 19-30 årige 37 procent af den samlede ledighed, mens de kun udgør 30 procent af medlemmerne. Den samlede murerledighed i Aalborg er for tiden på 50 procent, mens tømrernes ledighed er knap 25 procent.
Unge murere og tømrere er langt hårdere ramt af ledighed end deres ældre kolleger, og mange tror ikke længere på en fremtid i byggebranchen.